چانھ (پکي)

چانھ پکي (نالا: ع. عععق، ف. عڪه، هه. وغيره___ موڪا، ڪلاغ سبز ۽ عققعان)

طب
اثر: گرم خشڪ 2، نقصان: دير هضم، ميل: دارچيني، عيوض: شقراق، وزن: ٽي تولا.
سڃاڻپ: ڪبوتر جي قد تي رنگارنگي کنڀن (جن ۾ ساوا کنڀ زياده هوندا آهن) وارو پکي آهي، جنهن جي چهنب ڳاڙهي ٿئي ٿي.
خاصيت: هن جو گوشت دماغ ۽ ذهن کي طاقت ڏئي ٿو. جلندر، ٻرهل ۽ يرقان لاءِ مفيد آهي. جنهن جاءِ تي ڪنڊو لڳي ان تي هن جو رت لائجي، ته ڪنڊو نڪري ايندو. هن جو پتو ۽ وِٺ آلت جي تقويت، ڌنڌ، خارش ۽ اک جي ڦلي لاءِ مفيد آهي.ڪتاب: فرھنگ جعفري؛ ليکڪ: حڪيم محمد جعفر؛ ايڊيشن: 2007؛ پبلشر: سنڌي ادبي بورڊ، ڄامشورو، سنڌ.

 حوالا